Source: http://www.financnik.sk/index.php/pr-spravodajstvo/itemlist/date/2019/2/15?start=40
Timestamp: 2019-11-19 02:16:43+00:00

Document:
Items filtered by date: štvrtok, 14 február 2019
Ján, ktorý hajloval a posielal dievča z Kórey preč „z bieleho Slovenska“ pôjde do väzenia
Video: Počet obetí nešťastia po páde mosta vo Francúzsku stúpol, zahynul aj šofér nákladného auta
Žilinčan Ján, ktorý hajloval a posielal dievča z Kórey preč „z bieleho Slovenska“ pôjde do väzenia
Pakistanca, ktorý chcel zabiť holandského politika Wildersa, poslali na desať rokov za mreže
Video: Na parkovisku pred nákupným strediskom Walmart sa strieľalo, o život prišli tri osoby
Za uplynulý týždeň prišli na koľajniciach o život štyria ľudia, všetky obete zrazili vlaky
Voľba ústavných sudcov bola tendenčne zmarená, Sulík hovorí o začiatku ústavnej krízy
BRATISLAVA 15. februára (WebNoviny.sk) - Sme na začiatku ústavnej krízy, ktorú spôsobili konkrétni poslanci tým, že odovzdali prázdne hlasovacie lístky, poslanci koalície znefunkčnili ústavný súd. Vyhlásil to na piatkovej tlačovej besede líder SaS Richard Sulík a odvolal sa na trestný zákon.
Danko zľahčuje situáciu
"Kto marí alebo podstatne sťažuje výkon rozhodnutia ústavného súdu, tým, že si nesplní povinnosť vyplývajúcu z jeho rozhodnutia, bude potrestaný," citoval zákon s tým, že poslanci koalície si nesplnili svoju povinnosť a tým zmarili výkon rozhodnutia ústavného súdu. Ako Sulík uviedol, predseda Národnej rady SR Andrej Danko zľahčuje situáciu, keď hovorí, že voľba bola neplatná. "Voľba bola tendenčne zmarená kvôli ambíciám politického skrachovanca, Roberta Fica (Smer-SD)," vyhlásil Sulík. Podľa neho nutne potrebujeme funkčný ústavný súd. Je presvedčený, že sa blížia dvoje dôležitých volieb, prezidentské a eurovoľby, a ktorýkoľvek kandidát sa môže s prípadnou sťažnosťou obrátiť na ústavný súd, a ten by aj preto nemal byť znefunkčnený. Podpredseda Mosta-Híd Béla Bugár by mal podľa Sulíka rozhodnúť, či mu záleží na našej krajine a na ústavnom súde alebo na pokračovaní tohto marazmu. "Miesto toho, aby hlasoval za morálne zdatných kandidátov, vyplakáva, že Fico sa s ním nebaví," povedal.
Na ústavnom súde zostali štyria sudcovia
Za SaS vyhlásil, že sa budú správať zodpovedne a ničím neprispejú k prehlbovaniu ústavnej krízy. Zároveň vyzval vládu a koaličných poslancov, aby do sfunkčnenia ÚS SR akceptovali všetky pripomienky prezidenta k vráteným zákonom. "Očakávame, že prezident spraví všetky kroky, aby ÚS SR dokázal riešiť aspoň nevyhnutné prípady. A očakávame, že predseda NR SR vyhlási novú voľbu s čím skorším dátumom, aby sme ústavnú krízu dokázali zastaviť," dodal. Poslanci Národnej rady SR nedokázali v dvoch voľbách zvoliť ani jedného z 37 uchádzačov o post ústavného sudcu. Ústavný súd SR je preto od sobotňajšieho rána paralyzovaný a zostali na ňom iba štyria sudcovia. Na fungovanie pléna ústavného súdu je pritom potrebných minimálne sedem sudcov. Do Košíc chce vycestovať aj prezident Andrej Kiska, ktorý sa chce rozprávať s predsedníčkou Ivettou Macejkovou o ďalšom fungovaní súdu.
Viac k témam: SaS Sloboda a Solidarita, Ústavný súd Slovenskej republiky, voľba ústavných sudcov
Zdroj: Webnoviny.sk - Voľba ústavných sudcov bola tendenčne zmarená, Sulík hovorí o začiatku ústavnej krízy © SITA Všetky práva vyhradené.
Premiér Pellegrini kritizuje poslancov Smeru-SD, ako sa zachovali pri voľbe sudcov v parlamente
BRATISLAVA 15. februára (WebNoviny.sk) - Predseda vlády Peter Pellegrini nebude iniciovať ani mimoriadne rokovanie vlády, ani v piatok nepožiada parlament o prerokovanie zákona v skrátenom legislatívnom konaní, ktorý by predĺžil funkčné obdobie súčasných ústavných sudcov. Ako v piatok v Košiciach povedal novinárom, v modernom demokratickom štáte pri fungujúcich vzťahoch a koalícii, má mať koalícia silu nájsť zhodu na toľkých kandidátoch, aby bol súd funkčný. "A ja osobne nesúhlasím s tým, ako sa zachoval klub našej vlastnej strany (Smer-SD, pozn. SITA), ktorý sa podieľa na tom, že od soboty bude Ústavný súd SR nefunkčný a nebude si môcť plniť svoje ústavné povinnosti," vyhlásil premiér s tým, že sa s týmto stavom nemôže ani ako občan, ani ako predseda vlády stotožniť. "Pevne verím, že bude čo najskôr vypísaná nová voľba a že všetci zodpovední politici, ktorí berú plat za to, aby zodpovedali za funkčnosť všetkých orgánov v tomto štáte, nájdu zhodu a zabezpečia, aby ústavný súd, ktorý je garantom demokracie a ústavnosti v tejto krajine, bol plne funkčný a mohol si plniť svoje povinnosti," dodal.
Viac k témam: premiér Slovenskej republiky, Ústavný súd SR, voľba ústavných sudcov
Zdroj: Webnoviny.sk - Premiér Pellegrini kritizuje poslancov Smeru-SD, ako sa zachovali pri voľbe sudcov v parlamente © SITA Všetky práva vyhradené.
Exministerka Žitňanská sa obáva, či bude v ďalšej voľbe kandidátov na ústavný súd z koho vyberať
BRATISLAVA 15. februára (WebNoviny.sk) - Uchádzači o post ústavného sudcu ukázali vo verejnom vypočutí o sebe viac, než sme doteraz o akýchkoľvek kandidátoch na takéto funkcie vedeli.
Poslanci zatiaľ nikoho nezvolili
Nebolo to zbytočné, dohody opozičných poslaneckých klubov totiž vo veľkej miere reflektovali verejné vypočutie aj diskusiu o kandidátoch. Uviedla to exministerka spravodlivosti a nezaradená poslankyňa NR SR Lucia Žitňanská. Ako ďalej uviedla na svojom facebookovom profile, obáva sa toho, či bude z koho v ďalšej voľbe vyberať. Reagovala tak na to, že Národná rada SR vo štvrtok ani v opakovanej voľbe nezvolila ani jedného kandidáta na post ústavného sudcu.
Proces voľby sa začne odznovu
Celý proces voľby sa tak začne odznovu. "Čo v danej chvíli považujem za najdôležitejšie, a čoho sa aj najviac obávam, je, aby sme mali z koho vyberať aj v ďalšej voľbe, nech už dnešný pohľad na parlament vyzerá akokoľvek," uviedla exministerka. "Dohody, žiaľ najmä len opozičných poslaneckých klubov, ktoré sa pretavili do podpory kandidátov s relatívne vysokým počtom hlasov, totiž vo veľkej miere reflektovali verejné vypočutie aj verejnú diskusiu o kandidátoch. A to popri zlej správe, že parlament nedokázal splniť svoju povinnosť navrhnúť prezidentovi kandidátov na sudcov ústavného súdu, je malá pozitívna správa. Rovnako ako správa, že spoliehať sa pri kandidatúre len na dohody alebo vzťahy s politickými stranami v podmienkach verejného vypočutia a verejného hlasovania pre úspech nestačí," dodala Žitňanská.
Viac k témam: Ústavný súd SR, voľba ústavných sudcov
Zdroj: Webnoviny.sk - Exministerka Žitňanská sa obáva, či bude v ďalšej voľbe kandidátov na ústavný súd z koho vyberať © SITA Všetky práva vyhradené.
Žena spadla v Prahe pod metro, bola na mieste mŕtva
PRAHA 15. februára (WebNoviny.sk) - Prevádzku linky C metra v Prahe museli v piatok dopoludnia prerušiť z dôvodu tragickej zrážky súpravy s človekom. Nehodu podľa záchranky neprežila štyridsaťročná žena, informuje český spravodajský portál Novinky.cz. Žena spadla pod metro krátko po pol desiatej na stanici Budějovická. Na mieste zasahovali hasiči a záchranári. "Osoba utrpela zranenia nezlučiteľné so životom," oznámila Novinkám hovorkyňa záchrannej služby Jana Poštová s tým, že obeťou nehody je štyridsaťročná žena. Na miesto dorazil aj koroner, okolnosti nešťastia vyšetruje polícia. Dopravný podnik v úseku, kde metro nejazdilo, nasadil autobusy. Dopravu sa podarilo obnoviť krátko pred 11:00.
Viac k témam: metro, tragická nehoda
Zdroj: Webnoviny.sk - Žena spadla v Prahe pod metro, bola na mieste mŕtva © SITA Všetky práva vyhradené.
Foto: Autobus MHD zrazil v Bratislave cyklistu, muž zomrel počas prevozu do nemocnice
BRATISLAVA 15. februára (WebNoviny.sk) - Tragická nehoda sa stala vo štvrtok podvečer na Hradskej ulici v Bratislave. Autobus MHD z doposiaľ nezistených príčin zrazil 66-ročného cyklistu. Ako agentúru SITA informoval bratislavský policajný hovorca Michal Szeiff, muž zomrel počas prevozu do nemocnice. Vodičovi autobusu alkohol nezistili. Presné okolnosti nehody a mieru zavinenia polícia vyšetruje, začala aj trestné stíhanie pre usmrtenie.
Viac k témam: autobus, cyklista, MHD Bratislava, tragická nehoda
Zdroj: Webnoviny.sk - Foto: Autobus MHD zrazil v Bratislave cyklistu, muž zomrel počas prevozu do nemocnice © SITA Všetky práva vyhradené.
Ústavný súd podľa Danka nezhorel, parlament bude opäť voliť kandidátov na sudcov
BRATISLAVA 15. februára (WebNoviny.sk) - Ústavný súd SR nezhorel, len bude istý čas fungovať v obmedzenom režime. Uviedol to v piatok na tlačovom brífingu predseda Národnej rady SR Andrej Danko (SNS). V obdobnej situácii podľa jeho slov bolo Slovensko už aj v minulosti. Druhá voľba kandidátov na ústavných sudcov bude na programe schôdze parlamentu, ktorá sa začne na konci marca. Oprávnené inštitúcie môžu predkladať návrhy na kandidátov do 5. marca do 16. hodiny.
Dovysvetlenie a vyjasnenie vecí v koalícii
V koalícii podľa Danka nie je zlá situácia, iba by bolo potrebné si niektoré veci dovysvetliť či vyjasniť. "Budeme hľadať v rámci koalície mená ústavných sudcov, na ktorých sa budeme vedieť zhodnúť. Ak je v súčasnosti platná legislatíva, že sudcov volí Národná rada SR, tak je potrebná politická dohoda. V prípade, že sa nezvolia kandidáti, je možné otvoriť diskusiu, či nezmeniť systém samotnej voľby," povedal Danko. Ústavný súd SR bude od soboty 16. februára pracovať v obmedzenom režime, pretože na ňom zostávajú iba štyria sudcovia z trinástich. Národná rada SR mala za úlohu zvoliť osemnásť uchádzačov, z ktorých prezident vymenuje polovicu.
Je potrebné hľadať kompromis
Podľa predsedu SNS je potrebné hľadať kompromis. "Druhá voľba by mala byť zrejme tajná. Nemyslím si, že by všetci uchádzači mali absolvovať verejné vypočutie. Tí, ktorí sa prihlásia opäť, by mali byť automaticky zaradení do voľby. Nehľadajte senzáciu o tom, ako zhorí ústavný súd. Podobné situácie tu boli aj v minulosti a aj v rámci koalície si dajme priestor, aby sme si veci vysvetlili. Nevnímam situáciu ako napätie," povedal Danko. Podľa jeho slov počas štvrtkovej voľby nebola v koalícii finálna dohoda ani na šiestich menách. "Boli to predbežné rokovania. Nenašli sme takých šesť mien, na ktorých by sme sa definitívne zhodli. Preto sa skončila voľba tak, ako sa skončila," dodal. Poslanci Národnej rady SR nedokázali v dvoch voľbách zvoliť ani jedného z 37 uchádzačov o post ústavného sudcu. Ústavný súd SR je preto od sobotňajšieho rána paralyzovaný a zostali na ňom iba štyria sudcovia. Na fungovanie pléna ústavného súdu je pritom potrebných minimálne sedem sudcov. Do Košíc chce vycestovať aj prezident Andrej Kiska, ktorý sa chce rozprávať s predsedníčkou Ivettou Macejkovou o ďalšom fungovaní súdu.
Viac k témam: predseda Národnej rady SR (NR SR), Ústavný súd SR, voľba ústavných sudcov
Zdroj: Webnoviny.sk - Ústavný súd podľa Danka nezhorel, parlament bude opäť voliť kandidátov na sudcov © SITA Všetky práva vyhradené.
Tisíce detí zomrú v dôsledku vojnového konfliktu, zverejnili zoznam najnebezpečnejších krajín
MNÍCHOV 15. februára (WebNoviny.sk) - V desiatich krajinách najviac zasiahnutých vojnami a ozbrojenými konfliktmi zomrie z tohto dôvodu každoročne viac než 100-tisíc bábätiek. Vyplýva to zo správy organizácie na ochranu detí Save the Children. Správu zverejnili v piatok pri príležitosti medzinárodnej bezpečnostnej konferencie v Mníchove. V oblasti zúriaceho konfliktu vyrastá podľa jej údajov takmer každé piate dieťa. "To je viac než kedykoľvek za posledných 20 rokov,“ uviedla výkonná riaditeľka Save the Children Helle Thorningová-Schmidtová. V roku 2017 žilo v takýchto podmienkach až 420 miliónov dievčat a chlapcov, pričom začiatkom 90. rokov to bola len približne polovica. Medzi desať najnebezpečnejších krajín pre deti patria podľa organizácie Afganistan, Jemen, Južný Sudán, Stredoafrická republika, Konžská demokratická republika, Sýria, Irak, Nigéria, Somálsko a Mali. V týchto štátoch prišlo v rokoch 2013 až 2017 v dôsledku konfliktov o život najmenej 550-tisíc bábätiek, informuje Save the Children.
Viac k témam: Save the Children, vojnový konflikt
Zdroj: Webnoviny.sk - Tisíce detí zomrú v dôsledku vojnového konfliktu, zverejnili zoznam najnebezpečnejších krajín © SITA Všetky práva vyhradené.
Protesty farmárov sú aktivita opozície, tvrdí Matečná a chce rokovať len so slušnými farmármi
BRATISLAVA 15. februára (WebNoviny.sk) - Malým farmárom sa podľa Iniciatívy poľnohospodárov naďalej nedarí presadiť svoje požiadavky, a preto organizujú ďalší traktorový protest.
Nikto ich nevypočuje
Hrozí však, že budúci týždeň, kedy protesty oficiálne začnú na východe Slovenska, ich nikto po príchode do Bratislavy z ministerstva pôdohospodárstva nevypočuje. Ministerka pôdohospodárstva SR Gabriela Matečná to naznačila na tlačovej konferencii vo štvrtok po stretnutí s premiérom Petrom Pellegrinim a Radou poľnohospodárskych a potravinárskych samospráv. Informoval o tom v piatok agropotravinársky portál nasvidiek.sk. „Zhodli sme sa, že protesty farmárov sú aktivitou opozície, keďže ich organizujú neúspešní kandidáti ich politických strán na rôzne posty verejných a ústavných činiteľov. Hlavný organizátor s jeho bratrancom, ktorý je pojednávaný na súdoch, si dovolí hovoriť o slušnom Slovensku? Budeme rokovať len so slušnými zástupcami poľnohospodárov a potravinárov,“ povedala vo štvrtok Gabriela Matečná.
Protestná jazda začne v Michalovciach
Farmári sa cítia vyjadreniami ministerky dotknutí a popierajú, že by protesty mali niečo spoločné s opozíciou. „Je smutné, že sa pani ministerka nepravdivými tvrdeniami snaží odvrátiť pozornosť od problémov v poľnohospodárstve, ktoré za jej pôsobenia eskalujú. Ako aj od toho, že Poľnohospodárska platobná agentúra kryje subvenčné podvody. Nikto z organizátorov protestov nie je členom politickej strany,“ uviedla Iniciatíva poľnohospodárov vo vyjadrení pre portál nasvidiek.sk. Farmári budú v pondelok 18. februára protestovať pre nemeniacu sa situáciu v agrosektore. Protestná jazda začne v pondelok v Michalovciach a skončí na druhý deň v Bratislave. „K našim protestom, ktoré sa začínajú budúci pondelok, sa už pridali geodeti, lesníci a podporu mu vyjadrili iniciatíva Zastavme korupciu, Nadácia otvorenej spoločnosti, iniciatíva učiteľov, iniciatíva vedcov,“ povedal Anton Vdovjak, člen rady Iniciatívy poľnohospodárov.
Viac k témam: minister pôdohospodárstva a rozvoja vidieka SR, Ministerstvo pôdohospodárstva a rozvoja vidieka SR
Zdroj: Webnoviny.sk - Protesty farmárov sú aktivita opozície, tvrdí Matečná a chce rokovať len so slušnými farmármi © SITA Všetky práva vyhradené.
PARÍŽ 15. februára (WebNoviny.sk) - Polícia pátra po páchateľovi, ktorý v piatok ráno v parížskom metre zaútočil neznámou kvapalinou na nemenovanú osobu a spôsobil jej vážne popáleniny. Incident sa stal pri stanici Bastille. Obeť, ktorá utrpela zranenia v oblasti tváre a rúk, previezli do nemocnice. Podľa polície je páchateľ na úteku. Podobný prípad sa stal v metre aj v stredu, pričom vtedy boli obeťami muž a žena. Polícia potvrdila, že incidenty spolu nesúvisia.
Viac k témam: chemický útok, francúzska polícia, popáleniny, útok
Zdroj: Webnoviny.sk - V parížskom metre došlo k útoku neznámou kvapalinou, páchateľ je na úteku © SITA Všetky práva vyhradené.
BRATISLAVA 15. februára (WebNoviny.sk) - Opozícia v piatok odovzdala potrebné podpisy na mimoriadnu schôdzu parlamentu na odvolanie ministerky školstva Martiny Lubyovej z funkcie.
Opozícia vyzbierala 38 podpisov
Predseda NR SR Andrej Danko má teraz sedem dní na to, aby schôdzu zvolal. "Máloktoré ministerstvo je také dôležité pre našu budúcnosť ako práve ministerstvo školstva a zároveň, máloktoré ministerstvo má toľko škandálov ako ministerstvo školstva vedené Slovenskou národnou stranou. Ako opozícia sme nehlasovali za programové vyhlásenie vlády, ale boli by sme radi, keby ministerstvo plnilo aspoň to," povedala predsedníčka poslaneckého klubu hnutia Obyčajní ľudia a nezávislé osobnosti (OĽaNO) Veronika Remišová a dodala, že opozícia vyzbierala 38 podpisov. "O škandále so stimulmi na vedu sme informovali na viacerých tlačových besedách. Pani ministerka sa však viackrát sťažovala, že nemáme záujem o komunikáciu. To nie je pravda. Záleží nám na tom, aby ľudia vedeli, čo sa deje na ministerstve školstva. Chceme, aby sa peniaze rozdeľovali spravodlivo a do dobrých rúk. Rada sa s ňou stretnem, ak bude možné vo verejnoprávnej televízii, keď nie, tak na Markíze," uviedla Remišová.
Sopkova výzva premiérovi
Tímlíder strany Sloboda a Solidarita pre školstvo Branislav Gröhling povedal, že dobrému ministrovi by sa takýto škandál nestal, priemerný by ho začal naprávať. Podľa neho Lubyová obhajuje do očí bijúcu manipuláciu, navyšovanie bodov v hodnotení či porušenie protischránkového zákona. "Výsledkom je pridelenie 33 miliónov eur aj takým firmám, ktoré by ich nemali dostať. Ministerka sa zamotáva do vlastných slov. Najprv pri zle pridelených bodoch to boli preklepy, ale na základe toho odvolala riaditeľa sekcie vedy a techniky. Najprv mohli byť posudky projektov podobné, ale následne povedala, že podáva trestné oznámenie. Ja sa pýtam na koho ho podáva? Na seba alebo na ministerstvo školstva?" uviedol opozičný poslanec. Tieňový minister školstva za hnutie OĽaNO Miroslav Sopko vyzval premiéra Petra Pellegriniho, aby zvážil, či je SNS natoľko schopná, aby zvládla vedenie tohto rezortu.
Viac k témam: minister školstva vedy výskumu a športu SR, Ministerstvo školstva vedy výskumu a športu SR, Národná rada SR, OĽaNO Obyčajní ľudia a nezávislé osobnosti, premiér Slovenskej republiky, SaS Sloboda a Solidarita, SNS Slovenská národná strana
Zdroj: Webnoviny.sk - Ministerka Lubyová bude v parlamente čeliť odvolávaniu, opozícia vyzbierala podpisy © SITA Všetky práva vyhradené.
Nachádzaš sa tu: HomePR spravodajstvoItems filtered by date: štvrtok, 14 február 2019 Scroll to Top

References: súd 
 súd 
 súd 
 súd 
 súd 
 súd 
 súd 
 súd 
 súd 
 súd 
 súd 
 súd 
 súd 
 súd